C 172/7

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2022/C 172/05)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O SCHVÁLENÍ ŠTANDARDNEJ ZMENY

„Freisa d’Asti“

PDO-IT-A1180-AM03

Dátum oznámenia: 21. 12. 2021

OPIS A DÔVODY SCHVÁLENEJ ZMENY

1. Muštové odrody

Opis:

Namiesto výroby vína výhradne z odrody Freisa sa pridala možnosť použiť 10 % iných nearomatických odrôd vhodných na pestovanie v regióne Piemont.

Dôvod: odroda Freisa, ktorá je obľúbenou odrodou v tejto oblasti, sa používa najmä na výrobu vín s CHOP „Freisa d’Asti“, ktoré nie sú miešané so žiadnou inou odrodou; chceli by sme však poskytnúť možnosť používať malé množstvá iných reprezentatívnych odrôd tradične pestovaných v tomto regióne (s výnimkou aromatických odrôd) berúc do úvahy najmä miestne odrody, ktoré sú už vhodné na pestovanie v regióne Piemont.

Táto zmena sa týka článku 2 špecifikácie výrobku (Muštové odrody).

2. Vinohradnícke postupy

Do týchto bodov sa doplnila podrobnejšia špecifikácia:

1. Špecifikoval sa charakter územia, jeho poloha a vystavenie slnečnému žiareniu.

2. Špecifikovala sa hustota výsadby, ktorá nebola stanovená v predchádzajúcej verzii.

3. Doplnková závlaha sa povoľuje.

Dôvod:

1. V porovnaní s predchádzajúcou verziou špecifikácie sa vylepšila formulácia.

2. Doplnila sa minimálna hustota výsadby novovysádzaných alebo presádzaných vinohradov, ktorá sa vyrátala na 3 500 krov na hektár, s cieľom lepšie prispôsobiť vinohrady aktuálnym vinohradníckym pravidlám, najmä pokiaľ ide o spon výsadby.

3. Pridala sa možnosť použitia doplnkovej závlahy kedykoľvek, najmä počas teplých a suchých rokov (ktoré sú čoraz extrémnejšie z dôvodu prebiehajúcej zmeny klímy), a najmä vo vinohradoch vysadených na piesčitých pôdach je využívanie tejto praktiky potrebné na ochranu krov a príslušných ročníkov. Táto zmena sa týka článku 4 špecifikácie výrobku – Vinohradnícke postupy.

3. Vinohradnícke postupy

Opis:

1. Oprava: údaje o výnosoch a minimálnom prirodzenom obsahu alkoholu sa reorganizovali a uvádzajú sa v tabuľke.

2. Minimálny prirodzený obsah alkoholu vo víne „Freisa d’Asti“ a „Freisa d’Asti“ Frizzante sa zvýšil z 10,50 na 11 obj. %, pričom v prípade vína „Freisa d’Asti“ Superiore sa zvýšil z 11,50 na 12,00 obj. %.

Dôvod:

1. Údaje o výnosoch a obsahu alkoholu sú uvedené v tabuľke, aby boli zrozumiteľnejšie a prehľadnejšie.

2. Zámerom výrobcov je vylepšiť kvalitu vín „Freisa d’Asti“ a vziať do úvahy výsledky dosiahnuté pri posledných zberoch, a preto sa minimálny prirodzený obsah alkoholu hrozna zvýšil o 0,5 obj. %.

Táto zmena sa týka článku 4 špecifikácie výrobku.

4. Enologické postupy

1. Táto veta:

„Maximálny výnos hrozna/vína nesmie presiahnuť 70 %.“

sa nahrádza takto:

„Ak výnos prekročí uvedenú percentuálnu hodnotu, ale nepresiahne 75 %, pre nadbytočné víno sa nesmie použiť kontrolované označenie pôvodu; pri prekročení tohto limitu percentuálnej hodnoty sa zákaz použiť kontrolované označenie pôvodu vzťahuje na celú úrodu.“

Opis: doplnili sa ustanovenia týkajúce sa nadbytočnej výroby, ktoré neboli obsiahnuté v predchádzajúcej verzii.

Dôvod: touto zmenou sa má zlepšiť presnosť ustanovení špecifikácie, ktoré sa týkajú výnosu.

2. Táto veta:

„Víno ‚Freisa d’Asti‘, ktoré vyzrieva až do 1. novembra roku nasledujúceho po roku zberu, môže mať na etikete uvedenú dodatočnú špecifikáciu ‚superiore‘.“

sa mení takto:

„Víno ‚Freisa d’Asti‘Superiore musí vyzrievať v drevených sudoch až do 1. novembra roku nasledujúceho po roku zberu, a to najmenej 6 mesiacov.“

Opis: špecifikoval sa čas zrenia vína a v prípade kategórie superiore sa stalo povinným používanie drevených sudov.

Dôvod: na základe skúšok vinifikácie vína „Freisa d’Asti“superiore uskutočnených v prevádzke na výrobu vína sa zistilo, že toto víno musí vyzrievať aspoň 6 mesiacov v drevených sudoch; výrazne to zlepšuje kvalitu vína z dôvodu miery zrelosti tanínov, ktoré sa prirodzene vyskytujú v hrozne Freisa a dodávajú vínu zamatovú hĺbku a eleganciu.

3. Táto veta:

„Kontrolované označenie pôvodu ‚Freisa d’Asti‘ sa môže používať na opis ‚prírodných šumivých‘ vín a ‚prírodných perlivých vín‘ vyrobených druhotným kvasením prirodzeného zvyškového cukru v polosladkom alebo sladkom víne, ktorý sa zachováva enologickými postupmi opakovanej filtrácie a/alebo chladenia.“

sa mení takto:

„Šumivé a perlivé vína uvedené v tejto špecifikácii sa musia vyrábať pomocou uzavretej tlakovej kvasnej nádoby alebo metódou kvasenia vo fľaši.“

Opis: stanovila sa výrobná metóda pre šumivé víno „Freisa d’Asti“ Spumante a pre druhotné kvasenie vína „Freisa d’Asti“ Frizzante.

Dôvod: v prípade kategórií perlivého a šumivého vína sa v záujme zrozumiteľnosti špecifikovala metóda kvasenia; môže sa vykonávať v uzavretých tlakových kvasných nádobách metódou Martinotti alebo Charmat, alebo vo fľaši klasickou alebo „šampanskou“ metódou.

Táto zmena týkajúca sa povinného vyzrievania vína druhu superiore v drevených sudoch aspoň 6 mesiacov sa týka článku 5 špecifikácie výrobku a bodu 5 (Enologické postupy) jednotného dokumentu.

5. Charakteristiky pri konzumácii

1. Opis: v prípade vína druhu „Freisa d’Asti“ sa deskriptory vín zmenili tak, aby sa rozšírilo rozpätie „od suchého po polosladké“ a spojenie „vynikajúca dochuť malín“ sa nahradilo spojením „zamatová, harmonická, živá až tanínová“. Minimálny celkový obsah alkoholu sa zvýšil z 11 obj. % na 11,50 obj. % a špecifikoval sa obsah alkoholu vo víne, ako aj muštová odroda. Minimálna celková kyslosť sa znížila na 4,5 g/l, zatiaľ čo minimálny bezcukorný extrakt sa zvýšil na 21 g/l. Dôvod: pokiaľ ide o predtým použitú terminológiu, odstránili sa opisy, ktoré sa vo vínach nedajú vždy identifikovať. Výrobné rozpätie sa rozšírilo na základe obsahu zvyškového cukru a doplnila sa živá verzia. Vína „Freisa d’Asti“ sú rôznorodé a mimoriadne všestranné, pričom odrážajú rôzne výklady toho, ako si výrobcovia svoje vína predstavujú. S cieľom zlepšiť kvalitu vín sa zvýšil obsah alkoholu o pol stupňa a bezcukorný extrakt o dva body. Minimálna celková kyslosť sa znížila: výsledkom viacerých skúšok, ktoré vykonali výrobcovia v priebehu niekoľkých rokov a ktoré sa zameriavali na výrobu zamatovejšieho vína, je výborná spätná väzba a uznanie zo strany spotrebiteľov.

2. Druh: „Freisa d’Asti“ Superiore Opis: v prípade druhu vína „Freisa d’Asti“Superiore sa do opisu chuti doplnil pojem „suché“. Dôvod: po skúškach uskutočnených v prevádzkach, ktoré sa stretli s uznaním spotrebiteľov a obchodným úspechom, sa víno „Freisa d’Asti“Superiore jasne vymedzilo ako štruktúrované víno bez obsahu zvyškového cukru, ktoré dosiahne svoj plný charakter po určitom čase vyzrievania v drevených sudoch. Opis: minimálny celkový obsah alkoholu sa zvýšil z 11,50 obj. % na 12,50 obj. %; súhrnná minimálna celková kyslosť sa znížila na 4,5 g/l a minimálny bezcukorný extrakt sa zvýšil na 23 g/l. Dôvod: tento druh vína sa najlepšie prejaví po zvýšení obsahu alkoholu a bezcukorného extraktu. Meniace sa klimatické podmienky vplývajú na fenofázy a na spôsob dozrievania hrozna, čo vedie ku skoršiemu dozrievaniu často sprevádzanému znížením kyslej zložky muštu; po znížení kyseliny vínnej o 1 g/l vznikajú vína, ktoré sú zamatovejšie a ktoré majú väčší obchodný úspech.

3. Druh: „Freisa d’Asti“ Spumante Opis: v prípade vína „Freisa d’Asti“ Spumante sa zmenili deskriptory farby z granátovočervenej alebo svetlej čerešňovočervenej na rubínovú, prípadne s tendenciou prechádzať do granátovej rôznej intenzity alebo do ružovej. Dôvod: nové techniky výroby šumivých vín a výsledky skúšaní uskutočnených v prevádzkach viedli k výrobe vína so živšími farbami, ktoré majú tendenciu naberať rubínový alebo ružový odtieň.

4. Opis: deskriptory chuti sa rozšírili pridaním pojmov „extra brut“, „brut“, „extra suché“, „suché“, „demi sec“ a „sladké“. Dôvod: po dlhoročnom experimentovaní sa výrobcovia rozhodli pre pestrú paletu šumivých vín prispôsobených požiadavkám trhu.

5. Opis: minimálny celkový obsah alkoholu v prípade vína „Freisa d’Asti“ Spumante s označením „Vigna“ je 12 %. Dôvod: aktualizoval sa text na vínach s označením „Vigna“.

6. Druh: „Freisa d’Asti“ Frizzante Opis: rad vín „Freisa d’Asti“ Frizzante sa rozšíril opätovným zavedením druhu „suché“. Dôvod: v predchádzajúcich verziách špecifikácie už bola zaradená kategória „suché“, ktorú výrobcovia tohto chráneného označenia vždy vyrábali, ale v predchádzajúcej verzii sa omylom vynechala. Opis: minimálny celkový obsah alkoholu sa zvýšil na 11,5 obj. % a na 12 obj. % v prípade vín s označením „Vigna“; súhrnná minimálna celková kyslosť sa znížila na 4,5 g/l, zatiaľ čo minimálny bezcukorný extrakt sa zvýšil na 21 g/l. Dôvod: tak, ako v prípade iných druhov vín, na ktoré sa špecifikácia vzťahuje, sa po dlhoročnom experimentovaní výrobcovia rozhodli zvýšiť obsah alkoholu, a to aj v prípade vína s označením „Vigna“, aby sa znížil obsah minimálnej celkovej kyslosti a zvýšil bezcukorný extrakt. Zmeny sa týkajú článku 6 (Charakteristické vlastnosti pri spotrebe) špecifikácie výrobku a bodu 4 [Opis vína (vín)] jednotného dokumentu.

6. Pravidlá označovania

Opis: pridala sa možnosť uvedenia odkazu na najväčšiu zemepisnú jednotku na etikete.

Dôvod: v súlade s platnými právnymi predpismi sa teraz môže používať odkaz na väčšiu zemepisnú jednotku „Piemont“, teda na názov regiónu, v ktorom sa nachádza vymedzená zemepisná oblasť vína s CHOP „Freisa d’Asti“.

Táto zmena sa týka článku 7 špecifikácie výrobku a bodu 9 (Dodatočné ustanovenia súvisiace s označovaním) jednotného dokumentu.

7. Balenie

Opis: pridal sa článok 8 (Balenie), v ktorom sa podrobne uvádzajú rôzne typy povolených nádob a ich povolený objem: „V prípade balenia vín v zmysle článku 1 sú povolené všetky nádoby uvedené v platných právnych predpisoch, pokiaľ ide o druh materiálov prichádzajúcich do styku s potravinami, s výnimkou polyetyléntereftalátu (‚PET‘), a objem najmenej 18,7 cl, s výnimkou nádob s objemom 200 cl.“

Dôvod: tento článok nebol zahrnutý v predchádzajúcej verzii špecifikácie; preto sa usúdilo, že by sa do špecifikácie výrobku mali pridať požiadavky na balenie.

2. Povolené systémy uzáverov, ktoré sa nešpecifikovali v predchádzajúcej verzii špecifikácie, sú v súlade s platnými právnymi predpismi. Opis: opisujú sa povolené systémy uzatvárania fliaš, ako aj tie, ktoré povolené nie sú. Dôvod: doplnilo sa toto ustanovenie, ktoré nebolo uvedené v predchádzajúcej verzii špecifikácie. Povoľujú sa preto uzatváracie zariadenia stanovené platnými právnymi predpismi, s výnimkou korunkových uzáverov a plastových zátok na šumivé druhy vína. Táto zmena sa týka článku 8 špecifikácie výrobku (Balenie).

8. Opravy

— Po pridaní článku 8, ktorý sa týka ustanovení o balení, do špecifikácie výrobku sa prečísloval článok o súvislosti s prostredím na článok 9 a článok o inšpekčnom orgáne sa prečísloval na článok 10.

— Aktualizovali sa niektoré kontaktné údaje. Zmena sa týka článku 10 špecifikácie výrobku (Odkazy na inšpekčný orgán) a bodu (Všeobecné informácie – bod 2 – kontaktné údaje žiadateľa, zainteresované strany, príslušné kontrolné orgány a inšpekčný orgán) jednotného dokumentu.

JEDNOTNÝ DOKUMENT

1. Názov výrobku

Freisa d’Asti

2. Druh zemepisného označenia:

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

4. Šumivé víno

8. Perlivé víno

4. Opis vína (vín)

1. „Freisa d’Asti“ a „Freisa d’Asti“ Superiore

STRUČNÝ SLOVNÝ OPIS

Farba: rubínová, pri starnutí s tendenciou prechádzať do granátovej; Vôňa: ovocná, charakteristická; Chuť: od suchej po polosladkú, suchá pri kategórii Superiore a „Vigna“, harmonická, niekedy živá, mierne tanínová; Minimálny celkový obsah alkoholu (v obj. %): 11,50 obj. %, 12,00 obj. % v prípade odrody „Vigna“, minimálny bezcukorný extrakt 21 g/l; pri kategórii Superiore 12,50 obj. %, minimálny bezcukorný extrakt 23 g/l.

Akékoľvek parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

2. „Freisa d’Asti“ Frizzante

STRUČNÝ SLOVNÝ OPIS

Farba: rubínová s tendenciou prechádzať do granátovej; Vôňa: ovocná, charakteristická; Pena: živá, prchavá; Vôňa: ovocná, s jemnou vôňou maliny a ruží; Chuť: od suchej po polosladkú, svieža, s vynikajúcou dochuťou malín. Minimálny celkový obsah alkoholu (v obj. %): 11,50 obj. %, 12,50 obj. % v prípade odrody „Vigna“.

Minimálny bezcukorný extrakt: g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

3. „Freisa d’Asti“ Spumante

STRUČNÝ SLOVNÝ OPIS

Farba: rubínová, prípadne s tendenciou prechádzať do granátovej rôznej intenzity alebo ružovej; Pena: jemná, dlhotrvajúca; Vôňa: charakteristická jemná vôňa maliny a ruže; Chuť: od extra suchej po sladkú, svieža, s vynikajúcou dochuťou malín; Minimálny celkový obsah alkoholu: 11,00 obj. % a 12,00 obj. % v prípade označenia „‘Vigna“.

Minimálny bezcukorný extrakt: 21 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 5,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Vinárske výrobné postupy

5.1. Osobitné enologické postupy

1. Osobitný enologický postup

Osobitný enologický postup

Druh „Freisa d’Asti“Superiore (Kat. 1 – Víno) vyzrieva do 1. novembra roku nasledujúceho po roku zberu, pričom 6 mesiacov zrie v drevených sudoch.

5.2. Maximálne výnosy:

1. „Freisa d’Asti“ vrátane druhu Superiore, „Freisa d’Asti“ Frizzante a Spumante 8 000 kilogramov hrozna na hektár

6. Vymedzená zemepisná oblasť

Produkčná oblasť sa nachádza v regióne Piemont v hornatej časti provincie Asti s výnimkou obcí Cellarengo d’Asti a Villanova d’Asti.

7. Hlavné muštové odrody

Freisa N.

8. Opis súvislostí

CHOP „Freisa d’Asti“

Pôvodným miestom, z ktorého sa muštová odroda Freisa rozšírila, je zrejme severozápad oblasti Monferrato na hranici medzi terciárnou piemontskou panvou a turínskym morénovým pahorkom a z administratívneho hľadiska medzi provinciami Asti a Turín. Svedčia o tom zmienky názvu „Freisa“ v registroch obce Chieri zo šestnásteho storočia. Muštová odroda Freisa sa v oblasti Asti naďalej vo veľkom vysádzala a stala sa druhou najobľúbenejšou muštovou odrodou po odrode Barbera pestovanou v mnohých obciach naľavo od rieky Tanaro.

Táto odroda sa vo veľkom vysádzala z dôvodu jej osobitných enologických vlastností a vynikajúceho potenciálu ako muštovej odrody, ktorou sa vďaka jej sviežim ovocným vôňam a vysokému obsahu tanínov dajú upravovať iné vína. Vína, ktoré sa z nej najčastejšie vyrábajú, sa nemiešajú so žiadnymi inými muštovými odrodami a jeho verzie „vivace“, „perlivé“ a „šumivé“, suché aj polosladké, sa všetky považujú za tradičné.

B) Informácie o kvalite alebo vlastnostiach výrobku, ktoré v podstatnej miere alebo výlučne súvisia so zemepisným prostredím.

Keďže je pomerne odolná voči kryptogamickej flóre, ale nie voči suchu, v oblasti Asti sa bežne pestuje do polovice kopca na svahoch, ktoré nie sú nadmerne vystavené slnečnému žiareniu.

C) Opis príčinného vzťahu medzi údajmi podľa písmena A) a údajmi podľa písmena B).

Staroveká piemontská muštová odroda, ktorá je rozšírená v celej oblasti Monferrato Astigiano, je najviac obľúbená na severe provincie Asti. Víno „Freisa d’Asti“ sa môže vyrábať v rôznych verziách a podľa tradičných poľnohospodárskych cyklov sa vyrába aj ako sladké víno.

9. Iné základné požiadavky (balenie, označovanie, iné požiadavky)

Používanie väčších zemepisných jednotiek

Právny rámec:

právne predpisy EÚ

Druh ďalšej podmienky:

Dodatočné ustanovenia súvisiace s označovaním

Opis podmienky:

Pri označovaní a prezentácii vín uvedených v článku 1 špecifikácie výrobku sa v súlade s článkom 29 ods. 6 zákona č. 238/2016 povoľuje používať najväčšiu zemepisnú jednotku „Piemont“.

Odkaz na špecifikáciu výrobku

https://www.politicheagricole.it/flex/cm/pages/ServeBLOB.php/L/IT/IDPagina/17671

(1) Ú. v. ES L 9, 11.1.2019, s. 2.